b'\n_START_ARTICLE_\nIslami\xc5\xa1kasis socializmas\n_START_PARAGRAPH_\nIslami\xc5\xa1kas socializmas - jungiamasis id\xc4\x97jini\xc5\xb3 ir politini\xc5\xb3 srovi\xc5\xb3 pavadinimas, kuriame \xe2\x80\x9esusijungia\xe2\x80\x9c arba atsispindi islamo religijos ir socializmo id\xc4\x97jos. Vienais atvejais, islami\xc5\xa1kasis socializmas t\xc4\x97ra idealogin\xc4\x97 terp\xc4\x97, u\xc5\xbe kurios slepiasi valdan\xc4\x8di\xc5\xb3j\xc5\xb3 sluoksni\xc5\xb3 interesai, kitais atv\xc4\x97jais islami\xc5\xa1kojo socializmo lozung\xc4\x85 naudodami smulk\xc5\xabs miesto ir kaimo bur\xc5\xbeua siekia sukurti lygyb\xc4\x97s ir teisingumo visuomen\xc4\x99, i\xc5\xa1keldami antikolonijinius ir antifeodalinius reikalavimus: radikalios agrarin\xc4\x97s reformos pravedimas, u\xc5\xbesienio kompanij\xc5\xb3 turto nacionalizavimas, stambaus kapitalo nacionalizavimas ir pan. Religijos ir socializmo \xe2\x80\x9esusijungimo\xe2\x80\x9c lozung\xc4\x85 pirmieji i\xc5\xa1k\xc4\x97l\xc4\x97 Gamalis Abdelis Naseras ir Ch. Bumedenas._NEWLINE_Ilgus \xc5\xa1imtme\xc4\x8dius islamo respublikose Afrikoje ir Azijoje islamo religija nustato visuomenines institucijas, moral\xc4\x99, teis\xc4\x99, \xc5\xa1eimyninius santykius ir buit\xc4\xaf. Tod\xc4\x97l \xc5\xa1iose \xc5\xa1alyse politiniai ir id\xc4\x97jiniai jud\xc4\x97jimai da\xc5\xbeniausiai perima religin\xc4\xaf atspalv\xc4\xaf. Islami\xc5\xa1kojo socializmo id\xc4\x97jos naudojamos daugelyje islamo \xc5\xa1ali\xc5\xb3.\n_START_SECTION_\nPagrindimas\n_START_PARAGRAPH_\nIslami\xc5\xa1kasis socializmas remiasi tuo, kad islamas neva pats link\xc4\x99s \xc4\xaf socializm\xc4\x85, kaip pavyzd\xc5\xbeiai pateikiami zakjatas (privalomas musulmon\xc5\xb3 mokestis varguomenei), draudimas imti procentus nuo kapitalo ir t. t. Tuo tarpu islamas laiko nelie\xc4\x8diam\xc4\x85 asmenin\xc4\x99 nuosavyb\xc4\x99, kas tam tikrose interpretacijose virsta priva\xc4\x8dia nuosavybe ir da\xc5\xbenai palieka galimyb\xc4\x99 eksploatacijai, tod\xc4\x97l islami\xc5\xa1kasis socializmas tais atv\xc4\x97jais jau tampa tik reformistinio charakterio, t. y., bando rasti \xe2\x80\x9etre\xc4\x8di\xc4\x85j\xc4\xaf keli\xc4\x85\xe2\x80\x9c tarp \xe2\x80\x9eabsoliu\xc4\x8dios privatin\xc4\x97s nuosavyb\xc4\x97s\xe2\x80\x9c kapitalizmo ir \xe2\x80\x9eabsoliu\xc4\x8dios visuomenin\xc4\x97s nuosavyb\xc4\x97s\xe2\x80\x9c komunizmo, garantuoti \xe2\x80\x9evarguoli\xc5\xb3 pamaitinim\xc4\x85 be turtuoli\xc5\xb3 apvalgymo\xe2\x80\x9c ir pasiekti to be socialini\xc5\xb3 konflikt\xc5\xb3.\n_START_SECTION_\nPraktika\n_START_PARAGRAPH_\nIslami\xc5\xa1kasis socializmas buvo taikomas Libijoje (d\xc5\xbeamahirija).'